|  |  |  |  |
| --- | --- | --- | --- |
| **Tárgy:** | **Városstratégiai, Idegenforgalmi és Sport Bizottság rendes NYILVÁNOS ülése** | | |
| **Helyszín:** | **Polgármesteri Hivatal I. emeleti nagyterem** | | |
| **Időpont:** | **2024. október 15-én 09:00 órakor** | | |
| **Jegyzőkönyv-**  **vezető:** | **Iváncsics Lívia** | | |
| **Jelenléti ív** | **Név** | **Aláírás** | **Megjegyzés** |
|  | **tóth kálmán** |  | képviselő, a **bizottság elnöke** |
|  | **LUKÁCS DÁNIEL** |  | képviselő, a bizottság tagja |
|  | **NÉMETH ÁKOS** |  | képviselő, a bizottság tagja |
|  | **BOKÁNYI ADRIENN** |  | képviselő, a bizottság tagja |
|  | **PUTZ ATTILA** |  | képviselő, a bizottság tagja |
|  | **ILLÉS KÁROLY** |  | képviselő, a bizottság tagja |
|  | **KOPCSÁNDI JÓZSEF** |  | a bizottság tagja |
|  | **MELEG ZITA MÁRIA** |  | a bizottság tagja |
|  | **ASBÓTH KINGA** |  | a bizottság tagja |
|  | **NAGY ANDRÁS** |  | a bizottság tagja |
|  | **KOCSIS GERGŐ** |  | a bizottság tagja |

**ÁLLANDÓ MEGHÍVOTTAK**

|  |  |  |  |
| --- | --- | --- | --- |
|  | DR. NEMÉNY ANDRÁS |  | polgármester |
|  | DR. LÁSZLÓ GYŐZŐ |  | alpolgármester |
|  | HORVÁTH SOMA |  | alpolgármester |
|  | DR. HORVÁTH ATTILA |  | alpolgármester |
|  | DR. KÁROLYI ÁKOS |  | jegyző |
|  | BABICSNÉ DR. TŐKE ERZSÉBET |  | aljegyző |
|  | DR. GYURÁCZNÉ  DR.SPEIER ANIKÓ |  | Városüzemeltetési és Városfejlesztési Osztály vezetője |
|  | BONTI TAMÁS |  | Kommunális Iroda vezetője |
|  | KALMÁR ERVIN |  | Környezetvédelmi Iroda vezetője |
|  | DEMES EDIT |  | Beruházási Iroda vezetője |
|  | KAPOSINÉ DR. REMÉNYI VIOLA |  | Vagyongazdálkodási és Városfejlesztési Iroda vezetője |
|  | STÉGER GÁBOR |  | Közgazdasági és Adó Osztály vezetője |
|  | SÜTŐ GABRIELLA |  | Városi főépítész, a Főépítészi Iroda vezetője |
|  | VINCZÉNÉ DR. MENYHÁRT MÁRIA |  | Egészségügyi és Közszolgálati Osztály vezetője |
|  | CSAPLÁROS ANDREA |  | Savaria Történelmi Karnevál Közhasznú Közalapítvány elnöke, Savaria Megyei Hatókörű Városi Múzeum igazgatója |
|  | GRÜNWALD STEFÁNIA |  | Savaria Turizmus Nonprofit Kft. ügyvezetője |
|  | NÁDOR ISTVÁN |  | Vas Megyei Mérnöki Kamara elnöke |
|  | LITKEI TAMÁS |  | Vas Megyei Építész Kamara tagja, okl. építészmérnök |
|  | ÁGH ERNŐ |  | önkormányzati képviselő |
|  | GAYER HELGA |  | Polgármesteri Kabinet frakciótitkár |
|  | FRIEDL TAMÁS |  | SZMJV Német Önkormányzat  elnöke |
|  | DR. SZIKLAI BEÁTA |  | Szombathelyi Szlovén Önkormányzat elnöke |
|  | SZIRMAI RÓBERT |  | SZMJV Roma Nemzetiségi  Önkormányzat elnöke |
|  | JURASITS FERENC |  | Szombathelyi Horvát Nemzetiségi Önkorm. elnöke |

**NAPIRENDEK ELŐADÓI, MEGHÍVOTTAK**

|  |  |  |
| --- | --- | --- |
| **NÉV** | **ALÁÍRÁS** | **MEGJEGYZÉS** |
| Hegyi Gábor  (1. napirend) |  | Vasi Tekesportért Alapítvány Elnöke |
| Kovács Balázs  irodavezető |  | Sport és Ifjúsági Iroda |
| Dr. Czeglédy Csaba  (5. napirend) |  | 5. sz. választókerület képviselője |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**Tóth Kálmán, a bizottság elnöke:** Köszönti a megjelenteket az első bizottsági ülésen, különösen köszönti az új képviselőket és külsős bizottsági tagokat, akik a Városstratégiai, Idegenforgalmi és Sport Bizottság munkájában fognak részt venni. 9.00 órakor megnyitja a nyilvános ülést. Megállapítja, hogy 9 fővel határozatképes a bizottság. Jelezte, hogy Meleg Zita Mária bizottsági tag nem tud jelen lenni az ülésen, távolléte igazoltnak tekintendő. Jegyzőkönyv hitelesítőnek Németh Ákos, bizottsági tagot kéri fel. Elrendeli a szavazást a napirendről.

A szavazásnál 9 fő bizottsági tag volt jelen.

A bizottság 9 igen szavazattal, ellenszavazat és tartózkodás nélkül az alábbi határozatot hozta:

**132/2024. (X.15.) VISB számú határozat**

A Városstratégiai, Idegenforgalmi és Sport Bizottság napirendjét az alábbiak szerint fogadta el:

**I.**

**NYILVÁNOS ÜLÉS**

**1./ Javaslat a VAOSZ tekepálya működtetésével kapcsolatos döntés meghozatalára** (Közgyűlés 6.)

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Hegyi Gábor, a Vasi Tekesportért Alapítvány elnöke

**2./ Javaslat a JUSTNature projekttel kapcsolatos döntés meghozatalára** (Közgyűlés 8.)

**Előadó:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

**3./ Javaslat előzetes településfejlesztési döntés meghozatalára a településrendezési terv módosítása érdekében** (Közgyűlés 9.)

**Előadó:** Sütő Gabriella, városi főépítész, a Főépítészi Iroda vezetője

**4./ Javaslat óvodai egyéb szolgáltatás díjának megállapítására** *(SAJÁT – Két ülés közötti anyagban szerepel)*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**5./ Javaslat Szombathely város területén forgalmi rend változtatással kapcsolatos döntések meghozatalára**  *(SAJÁT)*

**Előadó:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

**Meghívottak:** Bokányi Adrienn, a 2. sz. választókerület képviselője

Dr. Czeglédy Csaba, az 5. sz. választókerület képviselője

Lukács Dániel, a 7. sz. választókerület képviselője

**6./ Javaslat gyalogos átkelőhelyek elkészült terveinek jóváhagyására** *(SAJÁT)*

**Előadó:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

**II.**

**ZÁRT ÜLÉS**

**7./ Javaslat a sport területén dolgozók önkormányzati kitüntetésére** (Közgyűlés 14.)

**Előadó:**  Vinczéné Dr. Menyhárt Mária, az Egészségügyi és Közszolgálati Osztály vezetője

**Felelős:** Tóth Kálmán, a bizottság elnöke

**Határidő:** azonnal

**I.**

**NYILVÁNOS ÜLÉS**

**1./napirendi pont: Javaslat a VAOSZ tekepálya működtetésével kapcsolatos döntés meghozatalára** (Közgyűlés 6.)

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Hegyi Gábor, a Vasi Tekesportért Alapítvány elnöke

*Megérkezett Bokányi Adrienn, bizottsági tag.*

*Így a tagok száma 10 főre változott.*

**Tóth Kálmán, a bizottság elnöke:** Pilot jelleggel először a sport területén a Vasi Tekesportért Alapítvánnyal kötött megállapodást a város, az 1 éves próba után kiderült, hogy rendkívül jól működik. Köszönti Hegyi Gábort, aki az Alapítvány képviseletében megjelent. Úgy döntött a városvezetés, hogy Közgyűlés elé terjeszti ennek 5 évre történő meghosszabbítását, 2029. szeptember 30-ig.

**Kopcsándi József, a bizottság tagja:** Köszönti tisztelettel új osztályvezető asszonyt, kívánja, hogy eredményes és jó egészségben tudja a tevékenységét végezni. Egyúttal köszönetet mond Kalmár Ervin volt osztályvezető úrnak az előző ciklusban végzett munkájáért. A szervezeti változásnak nyilván az a jelentősége, hogy még átgondoltabb, még stabilabb, még komplexebb gondolkodásra serkentse a bizottság tagjait is. Mindenkinek sok szerencsét és kitartást kíván. A napirend elég részletesen és pontosan megfogalmazza a projekt lényegét és a távlati célokat. Azt gondolja, hogy a határozati javaslatban megfogalmazottaknak megfelelően támogatandó, hogy folytatódjon a projekt.

**Tóth Kálmán, a bizottság elnöke:** További kérdés, észrevétel nem érkezett. Így a határozati javaslatot teszi fel szavazásra.

A szavazásnál 10 fő bizottsági tag volt jelen.

A bizottság 10 igen szavazattal, ellenszavazat és tartózkodás nélkül az alábbi határozatot hozta:

**133/2024. (X.15.) VISB számú határozat**

A Városstratégiai, Idegenforgalmi és Sport Bizottság a „*Javaslat a VAOSZ tekepálya működtetésével kapcsolatos döntés meghozatalára*” című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Tóth Kálmán, a Bizottság elnöke

/a végrehajtás előkészítéséért:

Vinczéné dr. Menyhárt Mária, az Egészségügyi és Közszolgálati Osztály vezetője

Nagyné Dr. Gats Andrea, Jogi és Képviselői Osztály vezetője

Stéger Gábor, a Közgazdasági és Adó Osztály vezetője

Kovács Cecília, a Szombathelyi Sportközpont és Sportiskola Nonprofit Kft. ügyvezetője/

**Határidő:** 2024. október 22.

**2./napirendi pont: Javaslat a JUSTNature projekttel kapcsolatos döntés meghozatalára** (Közgyűlés 8.)

**Előadó:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

**Németh Ákos, a bizottság tagja:** Egy szép, hosszú projektről van szó, 5 év alatt jutottak el odáig, hogy meg is valósult 2 helyszínen a beruházás, amit megálmodtak. Az egyik a Dési Huber Általános Iskolának a zöldítése, amit szeptember 2-án át is adtak az iskola tanulóinak, hiszen fontos volt, hogy az iskolát úgy tudják megkezdeni, hogy ez a beruházás elkészüljön. A másik helyszín a Százhold park, ha minden rendben megy, akkor október 25-én délután 13 órakor lesz az átadója, ezúton is szeretettel meghívja a bizottság tagjait, amennyiben idejük engedi, vegyenek részt ezen. Más típusú park lesz, mint amilyenek Szombathelyen találhatók. Megpróbáltak sok újdonságot behozni a területre. Reméli, hogy elnyeri a szombathelyiek tetszését és a jövőben egy jó példaként fog szolgálni.

**Tóth Kálmán, a bizottság elnöke:** További kérdés, észrevétel nem érkezett. Így a határozati javaslatot teszi fel szavazásra.

A szavazásnál 10 fő bizottsági tag volt jelen.

A bizottság 10 igen szavazattal, ellenszavazat és tartózkodás nélkül az alábbi határozatot hozta:

**134/2024. (X.15.) VISB számú határozat**

A Városstratégiai, Idegenforgalmi és Sport Bizottság a „*Javaslat a JUSTNature projekttel kapcsolatos döntés meghozatalára*” című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Tóth Kálmán, a Bizottság elnöke

/a végrehajtás előkészítéséért:

dr. Gyuráczné dr. Speier Anikó, a Városüzemeltetési és Városfejlesztési Osztály vezetője

Stéger Gábor, a Közgazdasági és Adó Osztály vezetője

Desits Zoltán, az Informatikai Iroda vezetője /

**Határidő:** 2024. október 22.

**3./napirendi pont: Javaslat előzetes településfejlesztési döntés meghozatalára a településrendezési terv módosítása érdekében** (Közgyűlés 9.)

**Előadó:** Sütő Gabriella, városi főépítész, a Főépítészi Iroda vezetője

**Illés Károly, a bizottság tagja:** Több pontja is van az előzetes településrendezési tervnek, amellyel nem tudnak egyetérteni és nem tudják támogatni. Így a 43-as, amely korábban is járt a Közgyűlés előtt, meg is vétózták, az akkori városvezetés is úgy döntött, hogy az valóban egy rossz elképzelés. Most nem ugyanaz adta be, aki korábban a tulajdonos volt, hanem a bérlő, aki eljár az ügyben és próbálja átminősíttetni a 105 m2 nagyságú önkormányzati területet, hogy aztán majd később megszerezze. Továbbra is felháborítónak tartják és úgy gondolják, hogy ezt nem szabad támogatni. Ez a Belső Uránia udvarban egy zöldterület, a Belső Uránia Üzletház szeméttárolói is ott vannak elhelyezve stb. Ezt a vállalkozó most szeretné megkaparintani, hogy ezáltal a saját tulajdonú ingatlanát bővítse.

A Inter-X Kft. a 41-es javaslat, többször idekerült már. A Minerva lakótelep egyetlen utolsó zöldterülete, valamilyen formában meg kellene tartani rekreációs célra. Azt látni, hogy 7,5 m-re szeretnék engedélyezni az épület magasságot ezen a területen. Ezt sem fogják tudni támogatni.

Vannak javaslatok, amelyek ki lettek véve, a 29-es, ami szerinte szakmailag támogatható és úgy tudja korábban a szakma is támogatta. Ez a Gyöngyöspart mellett lévő 25 m-es övezetnek a 6 m-re való csökkentése. Ezeken a területeken nincs jelentősége, hogy milyen széles a védősáv, hiszen az árvízvédelem itt megvalósult. A határozatot így nem tudják támogatni, Közgyűlésen bővebben is kifejtik az okát.

**Tóth Kálmán, a bizottság elnöke:** Teljesen érti képviselő úr fenntartásait, e tekintetben lesz még mód esetlegesen módosítani. Több ízben fogják ezt még tárgyalni, ez nem egy végleges verzió. Módosító javaslatként kell értékelni?

**Litkei Tamás, a Vas Megyei Építész Kamara tagja:** A rendezési terv felülvizsgálata most lesz, közben változott az építési törvény, az OTÉK helyett TÉKA lesz január 31-től. A módosítás ennek megfelelő átdolgozását fogja tartalmazni vagy sem, az egy következő fordulat.

**Németh Ákos, a bizottság tagja:** Egyszer bevezetésre került az ingatlanonkénti két kötelezően építendő parkoló, amit egy OTÉK módosítás ellehetetlenített. Ha jól tudja, újra megnyílik erre a lehetőség, valóban lesz erre lehetőség?

**Sütő Gabriella, városi főépítész:** Az OTÉK parkolóval kezdené, az OTÉK úgy fogalmazott, hogy helyi építési szabályzat állapíthatja meg a parkolót, aminek a száma 1-nél több nem lehet a lakásokra vonatkozóan. Most valóban az OTÉK-ot fel fogja váltani a TÉKA, de majd csak 2025. januárjártól. Jelen állapotban, amikor ez a rendelet módosítás elindul és ebbe döntést kell hozni, akkor a TÉKA még nem lépett hatályba. TÉKA azt fogja tartalmazni, hogy lakásonként egy parkoló kell, nem azt mondja, hogy nem lehet több, tehát – megvizsgálta – el lehet térni tőle, és tervezte, hogy felveszi a módosítási pontok, önkormányzati kérelmek közé, hogy a HÉSZ-ben vizsgálják meg, amikor szembesült vele, hogy a hatálybalépés csak később fog történni. Előkészítette, de ennek a módosításnak most még nem tud tárgya lenne, majd a következőnek. Valóban azt a gyakorlatot, amit korábban az OTÉK felhatalmazása alapján HÉSZ-ben megvalósítottak az emelt parkolószámra vonatkozóan, ha az OTÉK-ot felváltó TÉKA hatályba lép, lesz majd egy módosításuk, akkor azt be tudják építeni. Attól függetlenül, hogy a TÉKA hatályba lépésekor fog hatályosulni ez a módosítás, akkor se tudják betenni, mert az előzetes településfejlesztési döntések egy másik jogszabálykörnyezetben vannak, nem tudják megindítani egy jövőbeni jogszabályváltozásra hivatkozva.

Az építési törvényt felváltotta a magyar építészetről szóló törvény, megváltozott több kormányrendelet ennek folyományaként. Megszűnt a településképi törvény, bekerültek a rendelkezései a MÉP tv-be, ennek alapján a településképi rendeleteket kell módosítani. A TÉKA nem hatályos, tehát ennek a településrendezési terv módosítását lényegében nem érinti közvetlenül egyik jogszabálynak a változása, fogalomrendszerek is maradtak ugyanazok. Ha az OTÉK-ból TÉKA lesz, akkor lesz újabb változás, valóban.

**Tóth Kálmán, a bizottság elnöke:** Illés Károly módosító javaslatát teszi fel szavazásra, hogy a 29-es pont kerüljön be a településrendezési tervbe.

A szavazásnál 10 fő bizottsági tag volt jelen.

A bizottság 2 igen szavazattal, ellenszavazat nélkül, 8 tartózkodással elutasította a módosító javaslatot.

**Tóth Kálmán, a bizottság elnöke:** Illés Károly módosító javaslatát teszi fel szavazásra, hogy a 41, 43. pontok kerüljenek ki a településrendezési tervből.

A szavazásnál 10 fő bizottsági tag volt jelen.

A bizottság 2 igen szavazattal, ellenszavazat nélkül, 8 tartózkodással elutasította a módosító javaslatot.

A szavazásnál 10 fő bizottsági tag volt jelen.

**Tóth Kálmán, a bizottság elnöke:** Az eredeti határozati javaslatot teszi fel szavazásra.

A bizottság 8 igen szavazattal, 2 ellenszavazattal, tartózkodás nélkül az alábbi határozatot hozta.

**135/2024. (X.15.) VISB számú határozat**

A Városstratégiai, Idegenforgalmi és Sport Bizottság a „*Javaslat előzetes településfejlesztési döntés meghozatalára a településrendezési terv módosítása érdekében*” című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Tóth Kálmán, a Bizottság elnöke

/a végrehajtás előkészítéséért:

Sütő Gabriella városi főépítész /

**Határidő:** 2024. október 22.

**4./napirendi pont: Javaslat óvodai egyéb szolgáltatás díjának megállapítására** *(SAJÁT – Két ülés közötti anyagban szerepel)*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Tóth Kálmán, a bizottság elnöke:** Az előterjesztés a korcsolya oktatás óvodai díjának emeléséről szól, a többi óvodai szolgáltatási díj ebben a módosításban érintetlen marad. Kérdés, észrevétel nem érkezett. Így a határozati javaslatot teszi fel szavazásra.

A szavazásnál 10 fő bizottsági tag volt jelen.

A bizottság 10 igen szavazattal, ellenszavazat és tartózkodás nélkül az alábbi határozatot hozta:

**136/2024. (X.15.) VISB számú határozat**

A Városstratégiai, Idegenforgalmi és Sport Bizottság a „Javaslat óvodai egyéb szolgáltatás díjának megállapítására” című előterjesztést megtárgyalta, és javasolja a Közgyűlésnek, hogy a 381/2022. (X. 27.) Kgy. sz. határozattal megállapított korcsolyaoktatás szolgáltatási díja – az óvoda által szervezett többi szolgáltatás díjának változatlanul hagyása mellett – 2024. november 1. napjától 14.000,-Ft összegben kerüljön megállapításra.

**Felelős:**  Tóth Kálmán, a Városstratégiai, Idegenforgalmi és Sport Bizottság elnöke

Dr. Nemény András polgármester

Dr. László Győző alpolgármester

Dr. Károlyi Ákos jegyző

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** 2024. október 22.

**5./napirendi pont: Javaslat Szombathely város területén forgalmi rend változtatással kapcsolatos döntések meghozatalára**  *(SAJÁT)*

**Előadó:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

**Meghívottak:** Bokányi Adrienn, a 2. sz. választókerület képviselője

Dr. Czeglédy Csaba, az 5. sz. választókerület képviselője

Lukács Dániel, a 7. sz. választókerület képviselője

**Tóth Kálmán, a bizottság elnöke:** Kérdés, észrevétel nem érkezett. Így a 3 pontból álló határozati javaslatot teszi fel szavazásra.

A szavazásnál 10 fő bizottsági tag volt jelen.

A bizottság 10 igen szavazattal, ellenszavazat és tartózkodás nélkül az alábbi határozatot hozta:

**137/2024. (X.15.) VISB számú határozat**

A Városstratégiai, Idegenforgalmi és Sport Bizottság megtárgyalta a „Javaslat Szombathely város területén forgalmi rend változtatással kapcsolatos döntések meghozatalára” című előterjesztést, és az SZMSZ 54. § (1) bekezdés 25. pontja alapján az alábbi döntést hozza:

1. A Bizottság jóváhagyja, hogy az Eötvös Loránd utca – Welther Károly utca csomópontjában az Eötvös Loránd utca legyen az alárendelt út, és ennek jelzésére „Elsőbbségadás kötelező” (KRESZ 9. ábra) jelzőtábla kerüljön kihelyezésre.
2. A Bizottság jóváhagyja, hogy a Szűrcsapó utca 28-32. sz. előtti parkoló feltáró útja egyirányúsításra kerüljön.
3. A Bizottság jóváhagyja, hogy a Thököly Imre utca 20. szám Rákóczi Ferenc utca felőli oldali bevezető útján megállási tilalom kerüljön bevezetésre.

**Felelős:** Dr. Nemény András, polgármester

Horváth Soma, alpolgármester

Tóth Kálmán, a bizottság elnöke

/a végrehajtás előkészítéséért:

Dr. Gyuráczné Dr. Speier Anikó a Városüzemeltetési és Városfejlesztési Osztály vezetője/

**Határidő:** 1-3. pont esetében: 2024. november 15.

**6./napirendi pont: Javaslat gyalogos átkelőhelyek elkészült terveinek jóváhagyására** *(SAJÁT)*

**Előadó:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

**Tóth Kálmán, a bizottság elnöke:** A terveket a bizottsági tagok megtekinthették.

**Kopcsándi József, a bizottság tagja:** Köszöni azt a segítséget, azt a munkát, amit a volt körzetében a Markusovszky utcában végzett az Iroda és az Osztály. Örül annak, hogy sikerül most már véglegesen megtalálni a megoldást és meglesz a gyalogosjárda annak ellenére, hogy sokan kritizálták olyan értelemben is, hogy nem volt ott baleset. Azért húzódott a projekt, mert szerettek volna egy komplexebb megoldást találni, körforgalom megépítése előtt nem lett volna célszerű és az építkezések miatt sem. Ugyanez a bizottság hagyta jóvá áprilisban a tervezetet és olyan megoldást találtak, ahol a parkolóhelyek száma sem csökkent lényegesen, ez egy lehető legoptimálisabb megoldás. Még egyszer köszönet mindazoknak, akik ebben részt vettek.

**Tóth Kálmán, a bizottság elnöke:** Kérdés, észrevétel nem érkezett. Így a határozati javaslatot teszi fel szavazásra.

**Putz Attila, a bizottság tagja:** Természetesen támogatja a 3 tervet. Kérdése, hogy tud valaki valamit arról, hogy a Külső Zanati úton a Napsugár utcánál létesítendő gyalogátkelőhellyel mi a helyzet? A Magyar Közút magára vállalta, de semmi nem történik, a lakók pedig kérdezik tőle, mikor lesz abból valami.

**Tóth Kálmán, a bizottság elnöke:** A Városüzemeltetési és Városfejlesztési Osztály illetékesei megkeresik hivatalosan a Magyar Közutat és megkérdezik, hol tart az ügy. Amit tudnak információt, azt mind a sajtóból tudják. További kérdés hozzászólás nem volt, így a 3 pontból álló határozati javaslatot teszi fel szavazásra.

A szavazásnál 10 fő bizottsági tag volt jelen.

A bizottság 10 igen szavazattal, ellenszavazat és tartózkodás nélkül az alábbi határozatot hozta:

**138/2024. (X.15.) VISB számú határozat**

A Városstratégiai, Idegenforgalmi és Sport Bizottság a „Javaslat gyalogos átkelőhelyek elkészült terveinek jóváhagyására” című előterjesztést megtárgyalta és az SZMSZ 54. § (1) bekezdés 25. pontja alapján az alábbi döntést hozza:

1. A Bizottság jóváhagyja a Szombathely, Markusovszky Lajos utca 5-8. szám közötti gyalogos átkelőhely létesítésére vonatkozó, Somlai Mérnöki Iroda Kft. által készített teljeskörű engedélyezési tervdokumentációt.
2. A Bizottság jóváhagyja a Szombathely, Dolgozók útja és az Eötvös József utca kereszteződésében gyalogos átkelőhely létesítésére vonatkozó Útmestervek Kft. által készített teljeskörű engedélyezési tervdokumentációt.
3. A Bizottság jóváhagyja a Szombathely, Körmendi úton - Szabadságharcos utca és Győrffy István utca között - gyalogos átkelőhely létesítésére vonatkozó Westber Mérnöki Iroda Kft. által készített teljeskörű engedélyezési tervdokumentációt.

**Felelős**: Dr. Nemény András polgármester

Dr. Horváth Attila alpolgármester

Tóth Kálmán, a Városstratégiai, Idegenforgalmi és Sport Bizottság elnöke

Dr. Károlyi Ákos jegyző

(a végrehajtás előkészítéséért:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője)

**Határidő**: azonnal

**Tóth Kálmán, a bizottság elnöke:** Mindenkinek megköszöni a munkát, az aktív részvételt és a nyilvános ülést 9.27 órakor berekeszti. Szünetet rendel el és zárt üléssel folytatja a bizottság a munkáját.

Szombathely, 2024. október 15.

(: **Németh Ákos**:) (: **Tóth Kálmán** :)

a bizottság tagja a bizottság elnöke

(Aláírva: ) (Aláírva: )